CELEX: 32013R1148
Language: sl
Date: 2013-11-14 00:00:00
Title: Izvedbena uredba Komisije (EU) št. 1148/2013 z dne 14. novembra 2013 o preklicu registracije imena v register zaščitenih označb porekla in zaščitenih geografskih označb [Wernesgrüner Bier (ZGO)]

15.11.2013   
            
            
               SL
            
            
               Uradni list Evropske unije
            
            
               L 305/5
            
         IZVEDBENA UREDBA KOMISIJE (EU) št. 1148/2013
   z dne 14. novembra 2013
   o preklicu registracije imena v register zaščitenih označb porekla in zaščitenih geografskih označb [Wernesgrüner Bier (ZGO)]
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (EU) št.1151/2012 Evropskega parlamenta in Sveta z dne 21. novembra 2012 o shemah kakovosti kmetijskih proizvodov in živil (1), zlasti člena 54(1) Uredbe,
   ob upoštevanju naslednjega:
   
               (1)
            
            
               Uredba (EU) št. 1151/2012 je razveljavila in nadomestila Uredbo Sveta (ES) št. 510/2006 z dne 20. marca 2006 o zaščiti geografskih označb in označb porekla za kmetijske proizvode in živila (2).
            
         
               (2)
            
            
               Nemčija je predložila vlogo za preklic registracije imena „Wernesgrüner Bier“ v skladu s členom 12 Uredbe (ES) št. 510/2006, ki ga je pozneje nadomestil člen 54 Uredbe (EU) št. 1151/2012.
            
         
               (3)
            
            
               V skladu s členom 6(2) Uredbe (ES) št. 510/2006 je bila vloga Nemčije za preklic registracije imena „Wernesgrüner Bier“ objavljena v Uradnem listu Evropske unije
                   (3).
            
         
               (4)
            
            
               Ker Komisija ni prejela nobene izjave o ugovoru v skladu s členom 7 Uredbe (ES) št. 510/2006, je treba to ime preklicati.
            
         
               (5)
            
            
               Zaradi navedenega je treba ime črtati iz „Registra zaščitenih označb porekla in zaščitenih geografskih označb“.
            
         
               (6)
            
            
               Ukrepi iz te uredbe so v skladu z mnenjem Odbora za politiko kakovosti kmetijskih proizvodov –
            
         SPREJELA NASLEDNJO UREDBO:
   Člen 1
   Registracija imena iz Priloge k tej uredbi se prekliče.
   Člen 2
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je zavezujoča v celoti in se neposredno uporablja v vseh državah članicah.
      V Bruslju, 14. novembra 2013
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 343, 14.12.2012, str. 1.
   
      (2)  UL L 93, 31.3.2006, str. 12.
   
      (3)  UL C 322, 24.10.2012, str. 13.
   
      PRILOGA
      Kmetijski proizvodi in živila, našteti v točki I Priloge I k Uredbi (EU) št. 1151/2012:
      
         Skupina 2.1   Piva
      
      NEMČIJA
      Wernesgrüner Bier (ZGO)